CELEX: 32018D1701
Language: el
Date: 2018-11-07 00:00:00
Title: Απόφαση (ΕΕ) 2018/1701 της Επιτροπής, της 7ης Νοεμβρίου 2018, σχετικά με την προτεινόμενη πρωτοβουλία πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά» [κοινοποιηθείσα υπό τον αριθμό C(2018) 7300]

13.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 285/80
               
            
         ΑΠΌΦΑΣΗ (ΕΕ) 2018/1701 ΤΗΣ ΕΠΙΤΡΟΠΉΣ
         της 7ης Νοεμβρίου 2018
         σχετικά με την προτεινόμενη πρωτοβουλία πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά»
         
            
               [κοινοποιηθείσα υπό τον αριθμό C(2018) 7300]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών, (1) και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Το αντικείμενο της προτεινόμενης πρωτοβουλίας πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά» είναι: «Επισήμανση τροφίμων για χορτοφάγους/αμιγώς χορτοφάγους».
                  
               
                     (2)
                  
                  
                     Οι στόχοι της προτεινόμενης πρωτοβουλίας πολιτών αναφέρονται στα εξής: «Σε όλη την ΕΕ, οι χορτοφάγοι και οι αμιγώς χορτοφάγοι δυσκολεύονται να εντοπίσουν προϊόντα διατροφής κατάλληλα γι' αυτούς. Πρέπει να εξετάζουμε τον κατάλογο των συστατικών ενός προϊόντος για να αποφασίσουμε αν είναι σκόπιμο να το αγοράσουμε, δίνοντας ιδιαίτερη προσοχή σε αμφιλεγόμενα συστατικά φυτικής ή ζωικής προέλευσης. Η κατάσταση αυτή περιπλέκεται περαιτέρω από το γεγονός ότι η ΕΕ δεν έχει ενιαία γλώσσα. Για τον λόγο αυτό, προτείνουμε να θεσπιστεί νομοθεσία που θα καθιστά υποχρεωτική μία από τις τρεις απλές εικονογραφικές επισημάνσεις σε όλα τα προϊόντα διατροφής: Μη χορτοφαγικά, χορτοφαγικά ή αμιγώς χορτοφαγικά.»
                  
               
                     (3)
                  
                  
                     Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στη δημοκρατική ζωή της Ένωσης μέσω της ευρωπαϊκής πρωτοβουλίας πολιτών.
                  
               
                     (4)
                  
                  
                     Για τον σκοπό αυτό, οι διαδικασίες και οι προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και αναλογικές προς τον χαρακτήρα της πρωτοβουλίας πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
                  
               
                     (5)
                  
                  
                     Για την εφαρμογή των Συνθηκών, μπορεί να εκδοθεί νομική πράξη της Ένωσης για την προσέγγιση των νομοθετικών, κανονιστικών και διοικητικών διατάξεων των κρατών μελών που έχουν ως αντικείμενο την εγκαθίδρυση και τη λειτουργία της εσωτερικής αγοράς, βάσει του άρθρου 114 της Συνθήκης για τη λειτουργία της Ευρωπαϊκής Ένωσης (ΣΛΕΕ).
                  
               
                     (6)
                  
                  
                     Για τους λόγους αυτούς, η προτεινόμενη πρωτοβουλία πολιτών δεν ευρίσκεται καταφανώς εκτός του πλαισίου των αρμοδιοτήτων της Επιτροπής όσον αφορά την υποβολή πρότασης για την έκδοση νομικής πράξης της Ένωσης για την εφαρμογή των Συνθηκών σύμφωνα με το άρθρο 4 παράγραφος 2 στοιχείο β) του κανονισμού.
                  
               
                     (7)
                  
                  
                     Επιπλέον, έχει συγκροτηθεί επιτροπή πολιτών και έχουν οριστεί πρόσωπα επικοινωνίας σύμφωνα με το άρθρο 3 παράγραφος 2 του κανονισμού και η προτεινόμενη πρωτοβουλία πολιτών δεν είναι κατάφωρα καταχρηστική, επιπόλαια ή κακόβουλη και δεν αντίκειται εμφανώς στις αξίες της Ένωσης όπως ορίζονται στο άρθρο 2 της ΣΕΕ.
                  
               
                     (8)
                  
                  
                     Η προτεινόμενη πρωτοβουλία πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά» θα πρέπει συνεπώς να καταχωριστεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η προτεινόμενη πρωτοβουλία πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά» καταχωρίζεται.
         
         
            Άρθρο 2
            Η παρούσα απόφαση αρχίζει να ισχύει στις 12 Νοεμβρίου 2018.
         
         
            Άρθρο 3
            Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «Υποχρεωτική επισήμανση προϊόντων διατροφής: μη χορτοφαγικά/χορτοφαγικά/αμιγώς χορτοφαγικά», τους οποίους εκπροσωπούν η κα Madeleina KAY και η κα Stefania DELPRETE, που ενεργούν ως πρόσωπα επικοινωνίας.
         
         
            Βρυξέλλες, 7 Νοεμβρίου 2018.
            
               
                  Για την Επιτροπή
               
               Frans TIMMERMANS
               
                  Πρώτος Αντιπρόεδρος
               
            
         
         
            (1)  ΕΕ L 65 της 11.3.2011, σ. 1.